***ინკლუზიური განათლების სპეციალისტის (სპეციალური მასწავლებლის) შესარჩევი კონკურსის გამოცხადების შესახებ***

1. საჯარო სამართლის იურიდიული პირი - ბათუმის შოთა რუსთაველის სახელმწიფო უნივერსიტეტი აცხადებს ღია კონკურსს სპეციალური საგანმანათლებლო საჭიროების მქონე (შემდეგში ,,სსსმ“) ბსუ-ს პროფესიული სტუდენტებისათვის **ინკლუზიური განათლების სპეციალისტის (სპეციალური მასწავლებლის)**შესარჩევად.
2. კანდიდატი უნდა აკმაყოფილებდეს შემდეგ საკვალიფიკაციო მოთხოვნებს:

**ა) ფლობდეს არანაკლებ ბაკალავრის ან მასთან გათანაბრებულ აკადემიურ ხარისხს (სასურველია განათლების მაგისტრის აკადემიური ხარისხი);**

**ბ) გავლილი ჰქონდეს სპეციალური მასწავლებლის განათლების მოდული;**

**გ) უნდა ჰქონდეს სპეციალურ მასწავლებლად/ინკლუზიული განათლების სპეციალისტად მუშაობის არანაკლებ 2 წლის სამუშაო გამოცდილება;**

**დ) უნდა იცოდეს საკონკურსო თემატიკა (,,პროფესიული განათლების შესახებ’ საქართველოს კანონი, ბსუ-ს წესდება, შინაგანაწესი, ეთიკის კოდექსი, რექტორის ბრძანებით დამტკიცებული ინკლუზიური განათლების სპეციალისტის (სპეციალური მასწავლებლის)ფუნქციათა აღწერილობა).**

1. სპეციალური მასწავლებლის ყოველთვიური შრომის ანაზღაურება შეადგენს ერთი სტუდენტის შემთხვევაში - 300 ლარს (სტუდენტის რაოდენობის გაზრდის შემთხვევაში შრომის ანაზღაურების ოდენობა განისაზღვრება ბსუ-ს ადმინისტრაციის ხელმძღვანელის ბრძანებით).
2. კონკურსში მონაწილეობის მიზნით კონკურსანტმა ბსუ-ს კანცელარიის მეშვეობით უნდა წარმოადგინოს:

**ა) განცხადება;**

**ბ) პირადობის მოწმობის ასლი;**

**გ) უმაღლესი განათლების/კვალიფიკაციის დამადასტურებელი დოკუმენტის/დოკუმენტების ასლი/ასლები;**

**დ) ავტობიოგრაფია (CV - შევსების თარიღის მითითებით);**

**ე) ფერადი ფოტო (ზომა ¾);**

**ვ) სამუშაო გამოცდილების დამადასტურებელი დოკუმენტი (ცნობა, შრომის წიგნაკის ასლი ან/და სხვა).**

1. **კონკურსის ვადები** :

ა) საკონკურსო დოკუმენტაციის წარმოდგენა - **2019 წლის 5 მარტიდან 11 მარტის ჩათვლით;**

ბ) კონკურსის ჩატარება (დოკუმენტაციის შემოწმება - I ეტაპი და კონკურსანტებთან გასაუბრება - II ეტაპი) - **2019 წლის 12-13 მარტი;**

გ) საკონკურსო კომისიის მიერ საკონკურსო შედეგების საჯარო გამოცხადება ბსუ-ს ოფიციალური ვებგვერდის და კანცელარიასთან არსებული საინფორმაციო დაფის მეშვეობით - **არაუგვიანეს 2019 წლის 14 მარტისა**;

დ) კონკურსანტის სააპელაციო საჩივრის (ასეთის არსებობის შემთხვევაში) მიღება ბსუ-ს კანცელარიის მეშვეობით - **2019 წლის 15 მარტს, 10 საათიდან 15 საათამდე**;

ე) სააპელაციო საჩივრის საკონკურსო კომისიის მიერ განხილვა და საბოლოო შედეგების გამოცხადება ბსუ-ს ოფიციალური ვებგვერდის მეშვეობით - **არაუგვიანეს 2019 წლის 15 მარტი;**

ვ) კონკურსში გამარჯვებულ კონკურსანტთან შრომითი ხელშეკრულების გაფორმება - **2019 წლის 18 მარტიდან (შრომითი ურთიერთობის ვადა - 2020 წლის 31 დეკემბრის ჩათვლით),** ბსუ-ს რექტორის ბრძანებით დამტკიცებული ფორმის შესაბამისად.

1. გასაუბრების ჩატარების დრო და ადგილი კონკურსანტებს ეცნობება საკონკურსო კომისიის მიერ, გასაუბრების ჩატარებამდე არაუგვიანეს ერთი დღით ადრე (სატელეფონო შეტყობინებით ან/და ელექტრონული ფოსტის მეშვეობით ინფორმირება).